"Setswana Puotlaleletso ya Ntlha (FAL)/P1 9 DBE/Ngwanaitseele 2022 NSC POTSO 5 5.1 Buisa temana e e latelang, mme morago o arabe dipotso. TEMANA F Batho ba le bantsi ba ithaya ba re ke maemo go nna bogagapa mo ditseleng. Ba pepentsha dijanaga tsa bona, modiro wa tsona le lobelo lwa tsona, mme ba tsaya fa ba le kwa setlhoeng sa botshelo ka ntlha ya phitlhelelo e. O ka ba bona jaaka ba tlaabo ba butse dijanaga phogwana, ba thetheekela ba relela mo ditseleng e bile ba bona fa lefatshe e le la bona ba le bosi. Moono wa 5 bona ke gore ba ja botshelo, mme ba lebala mareledi a bona. Ditsela tse di fa gare ga motse, tse di ka kwa ntle le ditselafefo di na le lobelo lo lo lekanyeditsweng gore bakgweetsi ba kgweetse ka bomaleba. Bangwe fa go le sejanaga fa pele ga bona, mme go ya ka bona, mokgweetsi yo a tsamaya ka lobelo lwa leobu, le fa e le lobelo lo lo maleba lo lo 10 lekanyeditsweng go ya ka kgaolo eo, ba bo ba kukega mafatlha, ba sege sejanaga seo tsebe, mme ba tswelele go kgotlhana maikutlo a puo ya molomo kgotsa ya diatla e e nang le bokao jwa lenyatso le ditlhapa. [E nopotswe go tswa go: Nkgo ya Puo ya Setswana, Lesego Mahlabele le ba bangwe] 5.1.1 Tlhopha karabo e e maleba ka go kwala tlhaka e e nepagetseng A, B, C kgotsa D. Go tsamaya ka lobelo lwa leobu, ke go tsamaya … A ka bonako. B o taboga. C ka iketlo. D o fetoga. (1) 5.1.2 Bopa polelo e o e itlhametseng ka letlhophi 'bosi'. (2) 5.1.3 Fetolela polelo e e latelang mo go pakatlang. Moono wa bona ke gore ba ja botshelo. (2) 5.1.4 Nyenyefatsa lefoko 'tsebe', morago o tlhame polelo ka lona (2) 5.1.5 Dirisa lekopanyi 'e bile' mo polelong e o e itlhametseng. (2) 5.1.6 Tlhalosa gore lefoko le le thaletsweng mo temaneng le dirisitswe jang? (2) 5.1.7 Dirisa lefoko le le ntshofaditsweng mo temaneng go supa bokao jo bo farologaneng le jwa temana. (2) 5.1.8 Lefoko 'seo' ke lesupi la maemo a bokae? (1) Kwalololo e ileditswe Phetla"